Bilag A

**Tilbudsevalueringen**

**Tildelingskriteriet**

Tildelingskriteriet er bedste forhold mellem pris og kvalitet. Den økonomiske ramme for projektet er på maksimalt 750.000 DKK. Tilbud over 750.000 DKK vil blive betragtet som ukonditionsmæssigt.

Ordregiver vil i den forbindelse lægge følgende underkriterier til grund:

 **1) Pris 10%**

Der konkurreres på samlet pris. Det bemærkes dog, at der er aftalt en fast ramme for projektet, hvorfor tilbud på mere end 750.000 DKK ikke vil blive accepteret.

 **2) Løsningsbeskrivelse 40%**

 bedømt på grundlag af følgende delkriterier:

* Tilbudsgivers beskrivelse af løsningsforslag til de tre delopgaver..
* I hvor høj grad tilbudsgiver opfylder de kompetitive krav i løsningsbeskrivelse, jf. 2.1 i kravspecifikationen.

 **3) Procesplan og tidsplan 10 %**

 bedømt på grundlag af følgende delkriterier:

* Tilbuddet skal indeholde en udførlig proces- og tidsplan. Der skal indlægges milepæle og minimum 4 statusmøder, hvor metodeudviklingen og løbende resultater mv kan drøftes med opdragsgiver.

 **4) Medarbejdernes kvalifikationer 30 %**

 bedømt på grundlag af følgende delkriterier:

* I hvor høj grad leverandøren garanterer, at de nødvendige kompetencer og forudsætninger er på plads og omfatter følgende (jf. kompetitivt krav C i kravspecifikationen afsnit 2.1):
	+ Medarbejdernes kvalifikationer vil blive vurderet på baggrund af CV for hver medarbejder, der er til rådighed for gennemførelse af det udbudte projekt. Et CV skal indeholde uddannelsesbaggrund, tidligere ansættelsesforhold og funktioner samt relevante erfaringer og udførte tilsvarende/relevante projekter
	+ Ved vurdering af den tilbudte bemanding og deres kvalifikationer lægges vægt på relevant uddannelse, eventuelle tidligere ansættelsesforhold, erfaring inden for feltet og lignende projekter samt særlige kompetencer og kvalifikationer.

 **5) Tilbudsgivers præsentation af tilbuddet 10%**

Tilbudsgiver skal afholde en mundtlig præsentation på af det skriftlige tilbud. Afholdelse af præsentationen forventes at finde sted **mandag d. 11. juni 2018** og **tirsdag d. 12. juni 2018**, og hver præsentation har varighed af max 45 minutter**.**

Præsentationerne vil blive bedømt ud fra, i hvor høj grad tilbudsgiver let kan kommunikere metoden på en forståelig og pædagogisk måde.

Procentsatserne angiver de enkelte underkriteriers vægt i tilbudsevalueringen. Delkriterierne under hvert underkriterium vægter indbyrdes lige.

I vurderingen vil tilbuddene ligeledes få point for opfyldelse af krav angivet i kravspecifikationen og i indeværende bilag.

# Pointskala

Til brug for evaluering af de underkriterierne, anvender ordregiver nedenstående pointskala:

|  |  |
| --- | --- |
| Særdeles tilfredsstillende besvarelse | 5 point |
| Meget tilfredsstillende besvarelse | 4 point |
| Tilfredsstillende besvarelse | 3 point |
| Mindre tilfredsstillende besvarelse  | 2 point |
| Ikke tilfredsstillende besvarelse | 1 point |